Kamu okey, bukan? Selain masalah ini?
Keadaannya tak seteruk yang kakak sangka.
Lebih kurang macam sebelum ini.
Entah dia sakit atau tidak, apatah lagi waktu dia tidur.
Tapi kamu tahu, bukan?
Sebab kalau boleh, kakak tak mahu dia rasa sakit.
Apa-apa pun, kita cuma perlu memudahkan proses ini untuknya.
Jangan buat kecoh.
Kalau tak setuju, kita bincang elok-elok.
Jangan sampai dia susah hati.
Bincang secara matang. Kita pun dah dewasa.
Lagipun, nak gaduh tentang apa lagi?
Hakikatnya dia memang dah tenat.
Macamlah kita boleh menghalangnya.
Kakak tak kejam. Tapi hakikatnya, kita perlu ada di sini untuknya.
Benda yang dah jadi, kita lupakan saja.
Jika ada masalah, selesaikan kemudian. Kakak harap kamu setuju.
Kakak sedih. Kamu pun. Masalah ini sukar.
Jadi, janganlah menyukarkan keadaan, okey? Kakak perasan...
Borang DNR itu belum ditandatangan.
Kakak dah suruh banyak kali. Ya, ia sukar.
Tak, dulu ia mudah, bukan macam sekarang. Kakak bukan merungut.
Tapi sekarang dia dah tak jumpa doktor.
Kakak kena pula panggil Dr. Sanders untuk jadi saksi.
Tentu lagi mudah jika kamu buat waktu dia jumpa doktor.
Entah berapa lama masa yang kakak ada. Bukan, dia ada.
Borang itu penting.
Sangat penting.
Dia buka mata sekejap tadi.
Syukurlah. Dia tahu kita di sini.
Saya nampak yang dia gembira.
Saya tahu.
Saya dah kata takkan menangis lagi. Saya akan berhenti.
Ini kali terakhir.
Pelik rasanya berjauhan dengan Mirabella dan David.
Itu dugaannya. Ini kali pertama kami berjauhan.
- Kamu boleh bawa mereka. - Tak, lebih baik begini.
Mereka tak apa-apa.
Saya nak mereka ingat dia seperti dulu.
Semasa dia lebih sihat. Sebab itulah saya sedih.
Dulu pun dia dah sakit, tapi dia masih peka,
masih kuat.
Saya cuma tak sangka kesihatannya merosot secepat ini.
Saya tonton terlalu banyak filem, terutamanya filem kanak-kanak.
Dengan Mirabella, beberapa tahun ini, semuanya gembira dan ceria.
Kalau mesejnya berat pun,
ada keindahan dan logik di sebaliknya.
Tapi ini terlalu nyata.
Saya dah melalut. Maaf. Ia kerana lesu jet.
Saya mudah sedih kalau naik pesawat.
Jangan pedulikan saya.
Tapi baguslah kita bersama.
Memang patut pun begini. Dia tentu suka.
Saya dah mengganggu. Maaf.
Kak Rachel sihat? Kita tak berbual sejak Hari Kesyukuran.
Apa khabar?
Kakak okey.
Entah apa yang kamu nak dengar. Tapi kakak okey. Itu sajalah.
Tapi kamu berkhayal. Rumah ini berbau ganja.
Ya, betullah. Lalok sampai tak sedar diri.
Selepas bangun pagi,
saya gulung rokok ganja dan hisap lagi tiga batang sehari.
- Kenapa? Kerana ia bantu saya hidup. - Suka hati kamulah.
Tapi janganlah hisap kalau ada orang sakit.
Ayah tak kisah.
Saya hisap dekat dia selama ini dan dia okey saja.
Malah, dia suka baunya. Dah beberapa kali dia cakap.
Masalahnya bukan bau, tapi asap. Dia dah tenat. Hisaplah di luar.
Kakak baru sampai lima minit lepas, tapi kakak dah serang saya.
Tadi kakak nak berbaik-baik.
Ya, mari kita berbaik-baik. Tak ada gunanya bergaduh.
Dia patut hisap ganja lekehnya di luar.
Ganja lekeh? Tolonglah. Ini ganja bermutu tinggi.
Bukan macam yang kakak hisap itu. Saya tak lupa.
Itu zaman sekolah. Kakak dah matang, bukan macam kamu.
- Matang, tapi masih biadab. - Okey, sudahlah.
Tengoklah.
Hai. Awak nak jumpa kami, bukan?
Mari. Sila duduk.
- Maaf, kami... - Tak apa. Jangan minta maaf.
Situasi ini memang boleh buat orang tertekan.
Biasalah. Ia mencabar.
Sementara kawan saya, Mirabella, bersama ayah kamu,
saya nak beri penerangan kepada kamu.
Mirabella?
Sama macam nama anak saya.
Yakah? Cantik nama itu.
- Dia tiga tahun. - Baguslah.
Bagus jugalah kerana kamu di sini pada saat begini.
Ia bukan selalu begini. Kadangkala masalah timbul.
Orang tak dapat datang kerana masalah kesihatan.
Atau kadangkala, disebabkan masalah lain.
Setahu saya, isterinya dah tiada.
- Dia kahwin dua kali. - Ya, betul.
Akibat kanser payudara, kira-kira 20 tahun lepas.
Saya bersimpati.
Saya tak tahu prosesnya,
tapi saya rasa kita patut faham proses yang berlaku
kerana ayah kamu dah tak makan atau minum.
Saya dan Mirabella, kalau boleh,
akan datang sekitar waktu ini setiap pagi,
tapi saya akan beri nombor telefon saya.
Saya akan cuba jawab semua soalan atau datang, kalau perlu.
Kamu patut hubungi kami apabila dia meninggal nanti.
Kami boleh laporkan kematiannya, melainkan dia perlu dibawa ke hospital.
Maaf. Tak sangka itu namanya.
Saya terbayangkan anak saya jika awak sebut namanya.
Sila teruskan. Maaf.
Jadi, mujurlah ayah kamu beri tindak balas positif
terhadap rawatan kesakitan.
Kansernya dah kritikal dan apabila dalam kesakitan,
badan kita akan melawannya walaupun ia menjejaskan badan kita.
Keselesaannya akan memudahkan proses ini dengan cara yang semula jadi.
Itulah perbezaan antara hospital dan jagaan hospis
yang bertujuan memanjangkan hayat.
Matlamat kami ialah mengurangkan kesakitan.
Tapi bukan badan saja yang tentukan tempoh dia tertahan sebelum meninggal dunia.
Saya tak tahu puncanya,
tapi setelah 12 tahun dalam bidang ini,
saya dapat lihat yang minda
sama pentingnya dengan badan dan aspek itulah yang kamu boleh bantu
sekiranya dia rasa takut untuk meneruskan proses ini.
Kamu boleh bantu dengan meyakinkan dia yang semuanya okey.
Minda tak mampu menyembuhkan penyakit sekritikal ini,
tapi kalau dia tahu dia tak apa-apa,
kamu juga tak apa-apa,
ia pasti membantu.
Maaf. Awak Angel, bukan? Nama awak tak padan dengan kerja awak.
Saya ada soalan.
Ayah saya sepatutnya sain borang DNR untuk tolak bantuan pernafasan,
tapi dia belum buat semasa dia masih jumpa doktornya.
Tapi borang itu penting,
jadi saya perlu tahu tempoh jangka hayatnya.
Saya tahu ia sukar dijangka.
Dia tak jelaskan.
Bunyinya macam bila-bila masa, atau mungkin lebih lama lagi.
Jumpalah dia. Dia dah uzur.
Saya baru jumpa dia sebulan lepas,
tapi kesihatannya merosot dengan teruk.
Buat masa ini, saya ingat saya nak tinggal di sini.
Kami jaga dia secara bergilir-gilir.
Kami akan bersamanya ketika itu.
Kalau saya balik, saya tentu tak sempat pulang ke sini ketika ia berlaku.
Awak dengar bunyi itu?
Christina sedang menyanyi kepadanya.
Entahlah. Saya harap bukan lagu Grateful Dead.
Nanti mati terus orang tua itu. Saya dan ayah benci lagu mereka.
Dia okey. Dia nampak okey macam biasa.
Tapi harapnya dia berhenti menyanyi. Nanti saya pula yang mati.
Dia...
Dia masih sama macam dulu.
Saya cuma suruh dia minta ayah sain borang DNR
yang ayah pasti sukar buat sekarang.
Pekerja hospis itu kurang membantu, jadi saya kena minta doktor datang
untuk tentukan masa dia sedar dan boleh faham.
Dia dah keluar. Dia marah sebab saya larang dia merokok dalam rumah.
Dia macam tak sabar ayah mati supaya rumah ini jadi miliknya.
Lantaklah apa dia nak buat selepas itu.
Itu bukan masalah saya.
Apa awak buat? Awak tak boleh buat begitu di sini.
Victor!
Apa awak buat? Awak kacaulah.
Awak tak boleh hisap ganja di sini. Itu masalahnya.
Ia dah tak diharamkan. Awak masih hidup pada zaman 90-an, ya?
Tolonglah.
Saya hisap setiap malam, tapi saya buat dalam rumah.
Awak pun kenal jiran lain.
Mereka marah kalau orang hisap rokok di sini.
Mereka suruh saya telefon polis. Mengarut betul.
Kenapa tak hisap dalam rumah?
Kalau saya merungut, marah sajalah saya.
Okey.
Ini yang terakhir.
Masalahnya kakak saya itulah.
Dia asyik kata asap ini buat ayah kami sakit.
Apa khabar Vinnie?
Dia dah tenat, tapi bukan sebab asap ganja saya.
Kakak saya itu...
Ada saja benda dia tak suka.
Dia suruh saya hisap di luar, tapi awak marah pula.
Jangan terasa. Kita kawan.
Tapi marahlah dia, jangan marah saya.
Saya...
Saya cuma nak kekal waras.
Hei. Kakak nak sertai kami?
Jururawat nak sampai.
Sementara itu, kita boleh sama-sama menyanyi kepada ayah.
Tapi kakak boleh juga temani dia seorang.
Dia sedang tidur dan nampak tenang.
Kakak pasti?
Okey. Cakaplah kalau kakak ubah fikiran.
Saya tak nak kakak rasa kami ganggu ruang peribadi kakak.
Christina?
Christina.
Ya?
Ini isi peti sejuk. Bukan satu, tapi tiga bungkus epal.
Semuanya nampak dah lama.
Dah lembik. Itu saja. Tengoklah sendiri.
Tiga bungkus epal dan perencah yang dah lama. Itu saja.
Dia budak tadikakah?
Saya boleh pergi beli barang.
Kakak boleh pergi, tapi bukan itu isunya.
Damien sembilan tahun, tapi dia tahu jaga diri.
Sejak ayah terlantar, ini saja yang dia beli.
Tapi itu baru beberapa minggu. Selepas ini, apa akan jadi?
Yang pasti, ini bukan tugas kita.
Kamu tinggal jauh dan perlu jaga keluarga
dan masalah kakak pun dah cukup banyak.
Hidupnya tunggang-langgang, tapi biarlah.
Dia dah keluar beli barang.
Dia juga tidur di sini.
Kami bergilir-gilir jaga ayah. Sekarang, dia dengan jururawat.
Dia datang pada waktu ini empat jam setiap hari.
Tak apa.
Saya tak tahu berapa lama.
Tiada sesiapa tahu. Saya pun, tapi,
tak lama lagi saya baliklah.
Tak apa.
Saya okey.
Apa cerita di sana? Semua seronok?
...mungkin pergi ke kanan Kadeem Jack.
Jack datang.
Sambil masih tergantung,
dia melakukan faul.
Jack main kasar.
Eric guna gerak ayunan bola yang kemas,
tapi dia awasi bahagian dalam atau lengan kiri. Bagus.
Dia kosongkan...
Saya rindu sangat kamu berdua.
Ini belum sehari, tapi saya asyik terfikir nak balik.
Ini bukan lagi rumah saya.
Bertuahnya saya ada kamu berdua...
...lima yang memulakan permainan.
Dekker dibawa keluar dengan simptom konkusi.
Itu suara dia?
Yakah?
Ya, tolonglah.
Sayang.
Ya, ini ibu.
Helo, sayang. Mirabella, intan payung ibu.
Kamu rindukan ibu?
Ayah kata kamu seronok bermain dengannya.
Taklah. Ibu menangis sebab ibu suka dengar suara kamu.
Ibu tak sedih, ibu...
Ibu gembira kerana ibu sayang kamu
dan tak sabar nak jumpa kamu.
Ibu ada cerita menarik.
Ibu ada jumpa seorang wanita. Dia bantu orang.
Dia macam doktor.
Sebenarnya, dia doktor.
Cuba teka namanya.
Bagaimana keadaannya?
Dia masih tidur. Jururawat masih ada 30 minit dengannya.
Aleswon? Alejuan? Alijan. Dia baik.
- Dia nak makan? Makanan cukup. - Saya boleh tanya.
Okey. Dia mungkin nak balik. Perjalanannya mungkin jauh.
Tapi cubalah tanya.
Kita tak naklah dia benci kita.
Dia pula bagaimana?
Kakak tak mahulah ganggu dia.
Saya akan beritahu dia makanan ada.
Ya, cakap yang kakak dah masak untuk dia.
Makanlah kalau dia nak.
Tapi tanya jururawat itu dulu.
Benda hijau. Entah kenapa. Kalau hijau saja, dia tak nak makan.
Kami sampai terfikir nak warnakan makanannya.
Yalah, dia bukan tahu timun warna hijau atau ungu.
Tapi dia mungkin keliru apabila besar nanti.
Itu memang akan berlaku.
Tapi bukan itu saja. Banyak perkara akan buat mereka keliru.
Hubungan kakak dah makin baik?
Dengan Tracey?
Susah nak cakap. Apa maksud kamu?
Dia cakap dengan kami? Ya.
Dia remaja berlagak dan banyak kerenah
yang layan kami, terutamanya kakak, macam musuh
yang halang dia daripada buat sesuka hati.
Ya.
Kakak tak...
Kita tukar topik, okey?
Makanan itu sedap tak?
- Apa? - Kamu suka masakan kakak?
Ya, saya suka makanan yang kakak masak.
Terima kasih kerana memasaknya.
Masakan kakak sedap.
Saya bertaruh pada pasukan akhir.
Sebab itu saya tengok telefon. Ini kerja saya.
Kamu tonton perlawanan yang ada taruhan kamu?
Ya. Saya bertaruh pada pemain 413,
jadi dengan $10 dolar, saya boleh dapat $270.
Bolehkah menonton ubah keputusannya?
Terima kasih untuk makanan ini.
Dia tentu tak cuci pinggan.
Saya pusing.
Comelnya.
Baju kamu.
Ya. Saya jumpa dalam sebuah kotak di bilik kita.
Saya patut pilih barang yang saya suka
dan buang yang lain, tapi...
Ya, saya gembira kerana menemuinya.
Kamu masih suka mereka. Kamu masih tonton konsert mereka?
Saya sanggup berjalan jauh kalau perlu.
John Mayer?
Ya.
Macam itulah. Kenapa kakak tak tidur? Kakak bersamanya sampai 4 pagi.
Kakak tak tidur pada hari sekolah.
Kakak hantar mesej kepada mereka. Jay teruk.
Tapi dia berjaya hantar mereka.
Tracey tak bersarapan macam biasa.
Kakak dah meridap.
Nanti kakak tidur lagi, tapi dia langsung tak jaga.
Siapa?
Oh, ya.
Tapi entahlah.
Saya patut temankan ayah. Saya nak ambil air.
Tapi tak pelikkah?
Sebaik saja kita tiba, dia terus lepas tangan.
Kopi masih panas.
Terima kasih.
Kakak tulis notis obituarinya. Nanti tolong semak.
Ya, saya faham.
Kalau bukan dia, hantarlah orang yang boleh sahkan tandatangannya.
Ini amat penting baginya.
Saya faham, tapi dia terlalu uzur dan tak boleh bergerak.
Dia boleh pergi bila-bila masa, jadi bantulah saya.
Baiklah. Saya akan tunggu.
- Angel dan Mirabella datang. - Ya, okey.
- Semuanya okey? - Ya.
Baiklah. Mari kita tengok.
Keadaan akan lebih baik jika kita mendengarnya.
Hei.
Selamat pagi.
Awak Rachel, bukan?
Pakai baju dan duduk sini. Angel nak terangkan situasi sekarang.
Okey.
Awak nak kopi?
Okey, baiklah.
Tadi saya baru jelaskan yang keadaan Vincent
merosot secara mendadak sejak semalam.
Saya tak mahu jangka waktu kematiannya.
Jangkaan saya kadangkala betul, tapi kadangkala salah
dan ada beberapa orang seperti ayah kamu
yang hidup lebih lama daripada jangkaan saya.
Tapi bersiap sedialah kerana mentalnya akan makin merosot.
Kamu ada berbual dengannya baru-baru ini?
Ya, ada sikit.
Adakalanya dia jawab dengan beberapa patah perkataan.
Dia sangka saya orang lain atau minta benda yang mengarut.
Dia masih fikir dia ada kerja atau perlu kejar tarikh akhir.
Kerja memang penting, walaupun ia teruk dan kita tak sabar nak bersara.
Tapi mungkin benda rutin itulah yang dia perlukan sekarang.
Saya harap, kalau kamu nak,
sampaikanlah segala yang kamu rasa perlu.
Kalau kamu nak.
Sekaranglah masanya.
- Borang DNR ini. - Okey.
Sekarang, mungkin mustahil untuk minta doktor datang ke sini.
Ya. Saya sedar ia sangat penting untuk awak.
Untuk dia.
Saya boleh jangka situasinya tanpa borang itu.
Paramedik patahkan hampir semua tulang rusuk ibu kawan saya
untuk hidupkan dia selepas dia dah tiada.
Selama tiga minggu dia koma dengan tulang patah dan lebam sana sini.
Ayah saya tak mahu begitu. Dia tentu mahu mati apabila tiba ajalnya.
- Awak faham, bukan? - Ya.
Kadangkala...
Kadangkala, orang tak terus panggil ambulans
apabila orang tersayang dah tiada.
Kadangkala, mereka tak pasti
dan melengahkan panggilan kecemasan itu.
Betul.
Tapi bagaimana jika dia tiba-tiba perlu ke hospital?
Saya percaya orang berhak tolak bantuan pernafasan.
Tapi saya tak boleh sain.
Apa?
Dengar sini. Tak apa jika kamu tak nak temani dia.
Kakak bersamanya sampai 4 pagi, kemudian, Christina ambil alih.
Kalau boleh, tolonglah. Cara kita mungkin berbeza.
Suka hati kamulah.
Itu antara kamu dengan ayah dan hidup kamu, urusan kamu.
Tapi matanglah sikit dan jangan hisap ganja di bilik air.
Kami tahulah. Satu rumah busuk.
Kakak tak minta bagi pihak dia, tapi bagi pihak kakak.
Hormat kakak dan teguran kakak.
Selagi dia hidup dan kakak di sini, hisaplah di luar.
Selepas itu, rumah ini milik kamu.
Buatlah sesuka hati kamu. Kakak tak peduli.
Nak simpan epal busuk, simpanlah.
Nak hisap ganja siang malam, buatlah.
Tapi sekarang, semasa kamu hisap dadah di luar,
ingat, "Ini demi Kak Katie,"
supaya kakak tahu kamu hormat kakak, faham?
Ya.
Saya tak nak dengar. Angin saya tak elok.
- Rachel... - Saya suka awak, tapi pergilah.
Buatlah apa saja yang awak nak.
Saya tak peduli. Benda ini tak haram.
Macam itu.
Berambus sajalah dari sini.
Apa khabar? Awak okey?
Macam biasalah.
Saya faham sangat.
Saya faham betul.
Saya nak ajak awak lepak, tapi awak bawa anak.
Tak apa.
Tak lama lagi mereka besarlah. Entah-entah mereka pun hisap ganja juga.
- Biasalah. - Ya.
Budak-budak.
Saya keluar untuk ambil angin.
Kita mudah terlupa yang dunia luar wujud.
Bagus juga jika saya keluar sekejap.
Dah bertahun-tahun saya tak duduk di sini,
tapi tenang rasanya. Saya cuma dah terlupa tentangnya.
Dulu, saya selalu berehat sambil duduk di sini.
Saya perlukannya.
Entah kenapa kita boleh lupa benda yang elok untuk kita,
seperti melupakan semuanya sejenak.
Kakak okey?
Kakak tentu tak gembira
sebab saya dan Kak Katie ganggu ruang peribadi kakak.
- Ia bukan ruang kakak. - Taklah.
Ia rumah kakak dan ayah
dan tak lama lagi, ia akan jadi milik kakak.
Saya mungkin akan buang atau bawa pulang barang saya.
Maaf kerana saya tak ambil selama ini. Saya akan ambil nanti.
Kakak tak kisah.
Ia bukan dalam bilik kakak pun.
Saya kisah. Lagipun, ia menyemak saja di bilik itu.
Rumah saya ada ruang.
Terlebih ruang.
Cukup untuk seorang lagi anak apabila tiba masanya.
Tapi saya pun dah pening dengan Mirabella.
Apatah lagi kalau dua anak, tapi ia sepatutnya lebih mudah.
Itulah yang orang kata.
Saya tahu David dah sedia.
Kakak bagaimana?
Apa?
Anak-anak.
Kakak tak nak anak?
Maaf, tapi kamu gila. Jangan tersinggung, kamu tiga suku.
Saya gila?
"Gila" yang bagaimana?
Dari segi apa sebenarnya?
Mungkin akibat dadah pelik yang kamu ambil dulu.
Kamu suka Grateful Dead. Pelik gila.
Ya.
Okey.
Sebenarnya...
Sebenarnya, ia bukan begitu.
Mungkin bagi orang lain, tapi...
bukan itu yang saya suka.
Kakak berlawak saja. Kakak dah lalok. Lupakan saja.
Tapi tidak, kakak tak nak ada anak.
Tak apa. Saya dah biasa kena kutuk macam itu.
Orang bayangkan saya berbogel dalam lumpur
dan buat kerja gila semasa Woodstock, tapi sebenarnya, kami jaga satu sama lain.
Itu saja.
Kami semua
bersatu demi cinta terhadap muzik
yang membolehkan kami saling sayang dan memahami.
Ia untuk orang yang tak pernah rasa semua itu
dan perlu mencarinya sendiri.
Bagi sesetengahnya, bukan semua.
Saya patut jalan-jalan sikit.
Saya nak beli makanan. Kakak nak pesan apa-apa?
Tak perlu. Terima kasih.
Okey. Kita jumpa nanti.
Ya.
Jumpa nanti.
Pejabat Dr. Robert Sanders beri nombor awak
kerana doktor awak lawat pesakit di rumah.
Ayah saya sangat uzur.
Dia dah tenat.
Terima kasih. Ya.
Dia nak sain borang DNR,
tapi dia tak dapat bergerak.
Ya, dia sedar.
Tapi kadangkala saja. Kami jaga dia di rumah.
- Rasanya doktor boleh... - Kak Katie?
Pernafasannya makin pelik. Sesuatu sedang berlaku.
Ayah?
- Kak, masuk cepat. - Ayah, dengar...
- Pernafasannya lain macam. - Ayah?
Kakak tak... Tiada tindak balas.
Okey, kita patut hubungi 911.
- Jangan. - Kita patut.
- Saya patut hubungi Angel. - Okey.
- Dia okey. - Dia okey.
Ayah okey.
Leganya.
Cemasnya saya tadi.
Saya ingat...
- Ya. - Entahlah.
Tapi ayah memang kuat. Dia takkan pergi selagi dia belum sedia.
- Kakak nak raikannya? - Mestilah.
Kakak saja-saja beli wain ini. Rupa-rupanya ia untuk raikan kehidupan.
Sekejap, kakak tuangkan untuk kamu.
Tuang sikit saja. Angel kata dia dah nak sampai.
Tak elok pula kalau dia nampak kita berseronok nanti.
Angel. Lagi tepat kalau kita panggil dia Malaikat Maut.
Minum sajalah.
Untuk raikan ayah.
Kamu faham cakap Angel tempoh hari, bukan?
Jangan telefon sesiapa selagi ayah belum mati.
Tunggu dia betul-betul tak bernafas.
Saya perlu pastikan keadaannya stabil.
Malaikat Maut akan bawa dia pergi.
Pergilah.
Di bahagian dalam, dia melontar dengan tangan kanan dan gerak itu...
- Bermain dengan... - Jangan buat begitu.
- Saya bertaruh pada kedua-dua perlawanan. - Pilih satu saja.
Geram saya tengok awak tukar saluran. Pilih yang lebih penting.
Saya dah tak tahu hujung pangkal kedua-duanya.
Awak kerap sangat tukar.
Setuju tak?
- ...dengannya. Syabas kepada Nigel Hayes. - Terima kasih.
Bagaimana nak dapatkan bola? Dengan seluruh badan.
Hebat, Gasser.
Kita kena hisap ganja di luar.
...pergi arah lain.
Itu arahannya.
Kita nak tonton perlawanan.
Tak guna kita lawan.
Tiada masalah. Ini tugas saya.
Mujurlah awak telefon semasa saya berdekatan.
Kalau lambat sikit, saya tentu dah pergi Queens.
Kami gembira kerana dia masih hidup,
tapi bunyi semasa dia sukar bernafas...
Saya, maksud saya, kami, risau kalau dia rasa sakit.
Ya, Mirabella akan periksa dia.
Jika toleransi terhadap titisan meningkat, kesakitan akan bertambah.
Jadi, saya syorkan kita tambah dos morfin.
Tapi jumlahnya harus tepat. Cukup untuk membantu, tapi tak membunuh.
Mirabella akan beritahu kita nanti.
Tapi awak faham cakap saya tadi, bukan?
Kami boleh hubungi 911, jika dia terus bernafas begitu.
- Dia dalam kesakitan dan kami buntu. - Ya, saya faham.
Tiada sesiapa mahu berada dalam keadaan yang tak pasti.
Kita semua mahu dia pergi dengan tenang.
Tapi Mirabella boleh bantu dengan mengesyorkan jumlah yang sesuai.
Bagaimana jika dia sakit dan kami terlebih beri morfin lagi?
Kalau awak sengaja buat, ia akan dianggap membunuh di sini
dan sebahagian besar negara ini,
walaupun pesakit sendiri yang minta.
Melainkan kita tersilap dan buat tanpa sengaja.
Mungkin kerana tersilap kira dosnya.
Terlebih sikit pun dah boleh membunuh.
Tapi biasalah, manusia kadangkala tersilap dan malang tak berbau, bukan?
Saya bersimpati dengan kesakitannya.
Saya faham kamu tentu sukar melihatnya,
tapi dia di sini dengan kamu dan bukan di hospital
dengan harapan dia akan pergi setenang mungkin.
Dia Malaikat Maut.
Betul tak cakap kakak?
Dia cuba bantu. Kakak yang tanya dia.
Kakak tahu dan hargai bantuannya,
tapi kakak bukan sengaja tambah dos macam cakap Angel tadi.
Kakak cuma tak nak dia sakit.
Mari sediakan makanan untuk jururawat.
Okey. Kamu nak tukar topik. Tak apa.
Kamu nak wain? Ada sikit lagi.
- Ada botol lain... - Tak perlu.
Rachel?
Ya. Ada masalahkah?
Adakah? Kamu beritahulah kakak.
Tolonglah jangan cari gaduh. Kami dah hisap di luar.
Kami buat hal sendiri di bilik.
Tapi kamu tak rasa pelikkah? Ia agak pelik, bukan?
Bawa orang asing ke rumah pada waktu begini?
Ketika dia mungkin meninggal pada bila-bila masa?
Dia bukan orang asing. Saya dan Benjy dah agak lama bersama.
Kakak tak kenal dia tak bermakna dia orang asing.
Lagipun, ayah suka dia.
Okey.
Janganlah terlalu garang terhadapnya.
Hidupnya mudah.
Takut saya melihatnya. Saya dah yakin itu saatnya.
Pernafasannya pelik sangat, wajahnya...
Saya asyik terbayang-bayangkannya.
Ya, mereka tambah dos. Dia sedang tidur.
Entah bila dia akan sedar lagi.
Saya okey. Tapi itu bererti saya boleh pulang tak lama lagi.
Tak apa.
Kak Katie mula minum beberapa jam lepas,
dan hubungannya dengan Kak Rachel...
Tapi tak apalah.
Semuanya okey.
Menariknya. Pemain ganti bermain untuk Kejohanan Negara.
Apa?
Saya cuma tak nak awak tidur di sini.
- Masalah saya dah cukup besar. - Relaks. Saya takkan tidur.
Jangan paksa saya layan betina itu.
Mereka adik-beradik saya. Saya saja yang berhak maki mereka.
Yalah.
Tapi mereka suruh awak merokok di luar. Ini rumah awak.
- Tolonglah, saya dah penat. - Okey.
Okey. Perlahankan suara.
Tapi awak tentu sedar dia melampau, bukan?
Awak pun tak perlu ikut cakap mereka.
Selama ini, awak yang jaga ayah awak di rumah ini.
Tiba-tiba, mereka cuba ambil alih?
- Tolonglah. - Sudahlah.
Tolonglah. Awak dah naik suara.
Saya cuma nak ingatkan awak,
dia tinggal di mana?
Brooklyn?
Bila dia datang?
Sebulan sekali. Itu pun jarang berlaku.
Dia dah melampau
dan awak pun tahu dia patut ditegur.
Adik awak pula? Sekali tengok pun kita tahu dia pelik.
- Okey. - Saya pandai.
Saya boleh baca.
Sekali tengok saja,
saya dah tahu orang itu teruk atau melampau.
Bukan macam awak.
Awak bukan macam itu.
Mereka ingat mereka pandai sangat,
tapi itu tak benar.
Okey?
Awak faham?
Ya, saya faham.
"Selepas menjadi Pengawal Pantai,
Vincent mengikuti kelas perniagaan di BMCC
dan di sana, jatuh cinta dengan gadis pendiam di belakangnya.
Margaret mengahwininya pada 1978
dan mereka dikurniai dua anak perempuan.
Margaret menjadi mangsa barah payudara pada 1994
setelah lama bertahan dengan Vincent di sisinya.
Tiga tahun kemudian..."
"Tiga tahun kemudian, Vincent kahwini Sarah Brodsky
dan membesarkan anak tirinya.
Sarah juga telah meninggalkan Vincent selepas bertarung dengan..."
Ada makanan untuk awak dan Rachel
kalau kamu berdua nak sertai kami.
Terima kasih.
Selamat berkenalan.
Kita pernah jumpa.
Tak lama dulu.
Dalam beberapa bulan lepas.
- Awak tak ingat? - Tidak.
Saya dah lupa.
Mungkin itu kali terakhir awak datang kerana kita tak jumpa selepas itu.
Kita jumpa di bilik ini. Saya dan Vinnie tonton perlawanan.
Bucks lawan Bulls.
Kami tonton banyak perlawanan bersama.
- Baguslah. - Memang seronok.
Dia buat saya rasa selesa di sini.
Saya selalu tak sabar nak jumpa dia.
Kadangkala, kami tak berbual dan tonton perlawanan.
Kami tonton saja.
Kadangkala, kami berbual.
Borak kosong.
Tentang kehidupan,
dan lain-lain.
Orang tua.
Biasalah. Tak semua sama, tapi saya pandai layan mereka.
Mereka tahu macam-macam.
Sesetengahnya begitu.
Sebab itulah saya suka Vincent.
Sejak saat kami berjumpa,
dia boleh faham segala yang berlegar di fikiran saya
kerana kami serupa.
Nampaknya kamu berdua ada hubungan baik. Baguslah.
Saya juga pandai baca sifat orang.
Mereka tak perlu pun bercakap.
Tapi saya boleh tahu.
Selalunyalah.
Lagi mudah jika orang itu pandang saya, apatah lagi kalau dia...
lihat dalam diri saya.
Saya tak faham.
Saya cuma tawarkan makanan untuk kamu berdua.
Ambillah dua pinggan makanan.
Tengoklah.
Saya faham niat awak.
Mungkin ia jelas,
tapi saya dah tahu sebelum awak cakap,
semasa saya lalu sini tadi.
Rasanya awak dah salah faham.
Saya tak salah faham langsung.
Sikit pun tak.
Saya faham sangat.
Awak tunjuk kuasa apabila awak tawarkan makanan.
Ada terfikir begitu?
Saya lagi kerap duduk di meja itu daripada kamu berdua kebelakangan ini.
Dia ayah kami.
Ya, tapi siapa yang menemaninya?
Dia takkan pertahankan dirinya.
Rachel boleh jaga diri sendiri.
Sebab itu saya sayang dia, tapi dia takkan pertahankan dirinya.
Terutamanya daripada kamu. Kamu...
Cukuplah. Terima kasih. Kami faham.
Tak, kamu tak faham.
Kalau tak, kamu takkan berlagak macam kamu tinggal di sini.
Siapa yang bawa ayah kamu ke tandas?
Siapa...
Siapa yang bedakkan pil dalam kotak plastik yang ada label hari
seperti yang mak saya buat untuk ayahnya sebelum ayahnya meninggal?
Okey, saya nak panggil dia. Awak patut pergi sekarang.
Nafas awak berbau arak.
Dia yang suap ayah awak.
Semasa Vincent cuma nak epal, siapa yang potong dan suap kepadanya?
Awak tak faham langsung.
Rachel, bawa teman lelaki kamu yang mabuk ini pergi dari sini.
- Kakak tak nak dia di sini. - Benjy, jom kita keluar.
Boleh saya ucap selamat tinggal kepada Vincent?
Okey, pergilah.
Awak nak ikut saya?
Saya akan tunggu di sini.
Aduhai.
Terima kasih banyak-banyak.
Kami lega kerana awak memantaunya beberapa jam setiap hari.
Bolehlah kami keluar bilik
dan berehat sekejap.
Kadangkala, kami pun boleh hilang sabar.
Maaf tentang kejadian tadi.
Kami rasa tertekan. Awak mungkin dah biasa lihat.
Tak apa. Esok, pukul 5 petang juga?
Ya, melainkan sesuatu berlaku sebelum itu.
Kalau ya, saya telefon dulu. Rasanya macam...
Entahlah.
Tengoklah esok macam mana, tapi saya tak tahu sampai bila.
Dia sangat tenat.
Maaf, saya tahu awak perlu pergi.
Terima kasih untuk hari ini.
Kita jumpa lagi esok.
...di kasutnya
Aku tahu tanpa perlu bertanya Dia suka muzik sayu
Dia selitkan bunga begonia merah
Pada rambutnya yang ikal
Serta-merta aku tahu Dia tak seperti gadis lain
Rachel?
- Tunggu, kakak nak cakap sikit. - Tak nak.
- Kakak belum... - Saya tak nak tahu.
- Kakak cuma nak... - Dengar sini.
Kita tak perlu berkomunikasi. Tak perlu pun.
Buatlah apa kakak nak buat sampai dia tiada.
Sementara itu, kita buat hal masing-masing.
Itu tak praktikal dan tak patut.
Bukan kakak yang akan mati.
Betul, ayah yang akan mati.
- Peliknya. - Kenapa?
Kakak kata "ayah kita" jika kakak nak bantuan saya.
- Biasanya, kakak kata "ayah saya". - Mana ada.
Apa masalahnya?
Kakak nak minta maaf kepada dia, tapi lihatlah...
Minta maaf konon, blahlah.
Elok sangatlah.
Kamu hempas pintu sebelah bilik ayah? Betina tak sedar diri!
Kau gilakah?
- Tidak! - Apa kau buat?
Sudah!
Kau apa tahu? Pergi mampuslah!
- Kau nak aku mati? - Ya!
Kau betina tak guna!
- Kau kikis harta orang, menumpang... - Christina, bawa betina ini pergi!
- Cubalah serang aku! - Sudah!
Sudah!
Saya benci kamu berdua! Dua-dua macam setan! Tak matang langsung!
Christina, kamu nak ke mana?
Hei.
Kakak dah kemas barang. Dia stabil sekarang.
- Kenapa kakak kemas barang? - Kakak nak balik.
- Malam dah lewat. - Lebih baik begitu.
Jika sesuatu berlaku, kakak akan datang.
Sesuatu akan berlaku. Kakak pun tahu.
Christina, kakak tak tahu salah kakak.
Jelas sekali, kita bertiga bermasalah.
Kakak ingat hubungan kita baik.
Tapi dia tinggal di sini, kamu tinggal jauh.
Jadi, kakak yang patut keluar.
Tidak, dia akan meninggal semasa kakak tiada di sini
dan kakak takkan maafkan saya, jadi janganlah pergi.
Saya nak kita bertiga cari jalan,
apa-apa saja untuk berdamai, setidak-tidaknya buat masa ini.
Kakak ingat hubungan kita baik selama ini.
Kakak betul-betul terkejut.
Kakak, saya naik angin.
Saya pun mengamuklah.
Saya terlepas cakap, okey?
Saya takut.
Mari kita duduk dulu.
Kita bertiga.
Kita boleh biar pintunya terbuka.
Kita akan dengar jika sesuatu berlaku.
Entahlah.
Dia akan mati semasa kita berbual.
Saya tak rasa begitu.
Apatah lagi jika dia dengar kita berbual.
Dia mungkin tak sertai kita.
- Hei. - Hei.
Kak Katie sedang tulis notis obituari ayah.
Okey.
Dia bacakan kepada saya tadi.
Apabila saya mendengarnya,
saya rasa kita bertiga ada pandangan yang berbeza.
Siapa dirinya dan siapa dia bagi kita.
Dia besarkan kita, tapi pada masa yang berbeza.
Hidup kita berbeza walaupun kita tinggal di rumah ini.
Kamu berdua pindah keluar semasa saya kecil,
jadi memang logiklah kita tak sama.
Maaf atas kata-kata saya tadi.
Saya tak benci dan tak rasa Kak Katie dan Kak Rachel macam setan.
Saya tengah marah.
Saya rasa takut. Saya tak pernah mahu jadi begitu.
Maafkan saya.
Apa-apalah.
Bukan itu masalahnya.
Sebenarnya, kakak tak marah pun.
Kamu tak perlu minta maaf, tapi kakak maafkan.
Ya, tak apa, Christina. Mestilah kakak maafkan.
Maafkan kakak sebab buat kamu serba salah.
Okey...
Kakak pun cuba minta maaf sebelum kita semua bergaduh.
Maaf untuk apa?
Pertama, kerana marah kamu disebabkan epal itu.
Kakak tak tahu ia untuk ayah. Maaf.
Itu saja dah cukup?
Kakak boleh tahu semuanya daripada epal itu?
Salah satunya, tapi kakak salah faham.
Ada apa lagi?
Ya.
Dari awal lagi, kakak sedar ini rumah kamu.
Sudahlah. Ini rumah kakak juga. Kita berdua pun tahu...
Tapi ini rumah kamu. Nama kamu dalam kontrak sewa.
Ini kali kedua kamu sebut tentang rumah ini. Apa niat kakak?
Kamu pun bangkitkan isu ini semasa kita di luar. Apa halnya?
Tiada apa-apa. Kami cuma kata ia rumah kamu selepas ayah tiada.
Kakak ingat saya nak sangat?
Maaf. Mari kita...
Perlahankan suara. Kita perlu dengar bunyi di biliknya.
Okey? Saya tak rasa kami ada niat lain
kerana kita dah faham semuanya.
Faham?
Rachel, memanglah kamu sayang dia.
Tapi rumah ini berharga.
Mengaku sajalah. Sewanya antara yang terendah di sini.
Tiada lain yang serendahnya.
Jadi, baguslah.
- Kakak gembira. Kamu berhak memilikinya. - Sudahlah.
Saya pun tak nak.
- Apa kakak nak buat? - Kenapa kamu nak pindah?
Sebab urusan kita akan selesai. Habis cerita.
Ini tak masuk akal.
- Christina, apa hal sebenarnya? - Entahlah.
- Jangan buat-buat bodoh. - Celaka betul.
- Okey. - Hei, cukup.
Semuanya okey.
Saya rasa
Kak Rachel cuma nak tahu
hubungan kita selepas ayah tiada.
Bukan kita.
Hubungan kamu berdua dah jelas.
Kakak pun faham situasi kamu.
Kamu tinggal jauh dari sini.
Kamu ada anak. Mungkin kamu akan buat anak lagi.
Kamu ada kehidupan sendiri dan tak suka hidup di kota.
Jadi, hubungan dengan Kak Katie saja penting?
Sikit pun tak.
Dengan kamu, kita macam ada sedikit persamaan.
Inilah yang saya cuba katakan.
Kita ada hidup kita sendiri, tapi tak tahu hidup orang lain.
Kita ingat kita tahu.
Tapi mungkin kakak...
Mungkin sebelum saya buat anak lagi. Kasarnya istilah itu.
- Ia betul. - Orang tak buat.
- Bukan begitu caranya. - Ia nampak macam itu.
Sebelum saya mahu tambah ahli keluarga,
itu pun kalau saya mahu,
ada beberapa benda yang saya nak buat.
Seperti apa?
Apalah sangat yang kamu perlu buat?
Hidup kamu sempurna.
Semua orang pun tahu. Kamu pun tunjuk begitu.
Itukah yang kakak fikir
apabila saya tunjuk gambar Mirabella atau cerita tentang hidup saya?
Kak Katie?
Kakak pun fikir macam itu?
Biar betul.
Saya sungguh tak sangka.
Bukan itu maksud saya. Bukan itu...
Hei, kakak minta maaf. Kakak...
Kakak tak berniat langsung nak sakiti hati kamu.
Kakak ingat ia dah jelas
kerana kakak tak pernah dengar kamu merungut.
Kalau ada pun, cuma kerana Mirabella tak makan sayur dan sebagainya.
Kakak cuma salah anggap.
Lupakan sajalah.
Apa yang kamu nak buat sebelum kamu tambah anak?
Pertama, saya nak bina hubungan dengan kakak.
Baiknya kamu, Christina.
Tapi...
kakak ingat kita dah ada hubungan.
- Bukan, hubungan sebenar. - Inilah hubungan kita.
Hei...
tak payahlah.
Kita terlalu berbeza.
Setidak-tidaknya, kamu berdua ada pertalian darah.
Kamu kongsi ibu.
- Ayah juga. - Yalah.
Saya tahulah.
Tapi dia juga ayah saya. Itu yang saya cuba katakan.
Sama seperti dia ayah bagi kamu berdua.
- Tapi kamu ada ayah lain. - Saya tak pernah kenal dia.
Dia meninggal semasa saya empat tahun.
Dia tetap ayah kamu. Ketika itu, Vincent ayah kami.
Inilah dia.
Inilah masalahnya.
Saya tak ada ayah
sebelum kehadirannya.
Faham?
Apa lagi yang kakak tak faham?
Dia layan saya macam anak sendiri.
Jadi, itulah ayah saya, yang di bilik itu,
di rumah ini,
dan dia dah nazak, faham?
Dia ayah saya.
Dia ayah saya, faham?
Kakak tahu. Kakak tak nafikannya, cuma...
Saya tak merungut, tapi itu tak bermakna saya tiada masalah.
Saya tinggal di sini kerananya,
bukan kerana rumah cabuk ini.
Aduhai.
Kakak dah dapat doktor yang mahu datang untuk sahkan borang itu.
Baguslah.
- Maaf kerana mengganggu. - Saya dah nak selesai.
- Kamu nak kopi? - Boleh juga.
Tapi ayah perlu sedar semasa doktor datang.
Itu mungkin susah sikit.
Dia tak kata apa-apa malam tadi.
Dia cuma bergumam, tapi saya tak faham.
Samalah. Bolehkah kita beri dia kopi?
Mungkin tak boleh.
Dia cuma perlu sedar sekali saja lagi. Kakak yakin dia boleh buat.
Kopi ini sedap. Terima kasih.
Maaf tentang malam tadi. Kakak ikut perasaan.
Saya pun.
Tapi saya sedar sesuatu selepas kita berbual bersama.
Ia tak penting pun, tapi saya sepatutnya dah lama sedar.
Ibu dia dan ibu kita dah tiada.
Itu persamaan kita dengannya, selain ayah.
Kita tak pernah tenangkan dia semasa ia berlaku.
Kamu masih muda.
Kita semua pun sama.
Mungkin terlalu muda untuk berbual secara mendalam.
Doktor dah sampai.
Boleh kamu... sementara kakak...
Doktor nak kopi? Ia baru siap.
Air dan jus pun ada.
Dia di belakang sini.
Jururawat datang pukul tiga. tapi kita akan cuba kejutkan dia.
Ayah? Ayah okey?
Saya Christina. Ini ayah kami.
Tarik tuil supaya...
Tolong tekan butang supaya dia boleh duduk.
Dia cuma berehat. Tadi dia sebut beberapa perkataan.
- Saya tarik. - Ayah, ini okey sikit?
- Okey, bagus. - Ya.
Mungkin kita cuma...
Tentu bagus kalau doktor jumpa dia
beberapa bulan lepas semasa dia masih aktif.
Ia bukan masalah besar pun.
Dia cuma perlukan nadi.
$550, dia keluar masuk, sepuluh minit saja.
Seronoknya jadi dia. Tak apalah, asalkan ia dah selesai.
Paksa dia buat. Ia wajib.
Tak bolehlah jika saya saja yang nampak jahat.
Saya ibu kejam.
Keadaan di sini dah cukup susah.
Di sini pun saya dianggap jahat.
Entah kenapa orang fikir begitu.
Tak adil betul. Saya bukan begitu.
Saya cuma terpaksa bersikap begini.
Tak adalah, lupakan saja.
Okey.
Biarlah Tracey buat sesuka hatinya. Saya tak dapat kawal pun.
Kita bincang nanti.
Baiknya kamu.
Kamu dah besar, bukan?
Meleleh air liur kamu macam anjing besar.
Bagusnya.
Dia baik, bukan?
Anjing ini tentu kuat makan.
Helo.
Ya, betul. Pandai awak teka.
Bukalah lagi awal, 10 pagi dah dikira terlalu lambat.
Patutlah penduduk di sini dah biul.
Saya patut buka kedai ganja 24 jam sehari.
Saya jual saja dan pembeli kena berambus.
Ya, jual secara borong.
Okeylah.
Saya takkan bukalah. Jangan risau.
Selamat pagi.
Helo.
Apa khabar?
Biasa saja.
Baguslah.
Saya baru jumpa ayah awak.
Dia dah sain borang DNR itu.
Ya, ada doktor datang pagi tadi.
Dia dapat sain? Maksud saya, ayah awak sedarkah perbuatannya?
Ya.
Saya tak sangka, tapi baguslah.
Saya baru nak beritahu adik-beradik awak...
Ini juga mungkin sukar kamu terima, tapi dia mungkin takkan sedar lagi.
Tapi syukurlah dia nampak selesa
dan apabila tiba masanya,
saya dan Mirabella akan datang secepat mungkin
dan uruskan semuanya.
Tapi ada beberapa perkara yang kami tak tahu.
Sebaik saja kamu sedar dia dah tiada, cuba catat masanya.
Kamu tentu tahu. Ia tak perlu betul-betul tepat.
Kami pun faham.
Kamu boleh pilih minit terdekat.
Kamu juga mungkin boleh bahagikan tugas, contohnya,
tugas buat panggilan, tugas mencatat.
Kamu akan saling membantu.
Baguslah kamu bertiga.
Awak seolah-olah menggambarkan yang inilah saatnya.
Masanya dah tiba.
Ajalnya dah sampai.
Ya, tapi bukankah semalam pun sama?
Jangan ambil hati, tapi kita tahu dia dah nazak.
Awak tak tahu bila,
tapi awak kata, "Inilah saatnya," setiap hari.
Saya tak tahulah apa yang mereka rasa,
tapi saya dah bosan mendengarnya.
Kita selalu ucap selamat tinggal.
Ya, saya dah ucap semalam.
- Hari ini juga. - Ya.
Saya bukan sengaja buat kamu rasa cemas.
Tapi dia memang dah sampai hujung hayatnya.
- Sebab itu saya datang. - Kami tahu.
Awak banyak membantu. Percayalah, kami amat berterima kasih.
Kami penat malam itu.
Saya terpaksa cakap. Dia kata ayah akan mati setiap hari.
Dahlah gaya dia macam dramatik sangat.
Betul.
"Selamat pagi. Ayah kamu akan mati.
Boleh beri saya kopi?"
Apa kena dengan kamu berdua?
- Maaf. Kakak patut diam saja tadi. - Tak, betul cakap kakak.
Dia patut tukar topik dan kata
ayah nak lambung bola untuk pastikan yang kita beri perhatian.
Lambung bola?
Itu contoh. Apa-apa saja.
Tapi kenapa? Ayah tak tahu lambung bola.
- Dia boleh hilangkan duit syiling. - Betullah!
Okey. Tengoklah.
Ya.
"Ayah kamu boleh hilangkan duit syiling dalam masa terdekat."
Ya, itu baru menarik. Ia juga masuk akal.
Kamu lalok. Tapi kakak setuju.
Kakak tak nak jumpa dia?
Ikut suka kakaklah. Saya tak paksa, tapi jika kakak mahu masuk dengan kami,
atau tanpa kami, cakap sajalah.
Saya nak masuk sekarang.
Saya akan cakap kalau apa-apa berlaku.
Atau kalau duit syiling hilang.
Kakak nak mahu hubungan kita terputus selepas dia meninggal.
Hubungan apa?
Kamu nak hubungan yang bagaimana?
Tidak, jawab telefon sekarang.
Tracey!
...bersungguh-sungguh. Jimmie Hunt diserang oleh Tim Bennett.
Inilah akibatnya.
Bennett cuba kembali beraksi.
Tak kisahlah jika kamu sedang makan.
...penjuru yang sukar tanpa...
Tracey?
Itulah yang saya nak lihat.
Pemain yang serang di belakang garisan...
Mak tak boleh.
- Yang pasti... - Tracey?
...dalam permainan ini, saya rasa sepatutnya...
Tracey, dengar sini.
Tolong berhenti dan dengar dulu.
Jangan buat begitu.
Tracey, mak tak mahu kamu...
Tracey!
- Separuh pun kamu tak nak? - Ya, saya tak lapar.
- Ia memang pelik, tapi itu arahannya. - Tak apa.
Betulkah kamu tak nak apa-apa?
- Kakak asyik lapar saja. - Yakah?
Kamu nak rehat? Kakak boleh ganti.
Saya okey. Kakak nak temankan dia?
Kita boleh temankan dia bersama. Saya cuma baca kepadanya.
Tak apa. Kakak ada kerja lain.
Rachel ke mana?
Christina?
Hei.
- Kamu di situ rupanya. - Ya.
Saya berehat sekejap. Ada apa?
Tiada apa-apa. Berehatlah.
Semuanya okey.
- Dia dah tiada? - Tidak.
Kami akan telefon kalau dia meninggal.
Entahlah.
Kakak hairan lihat kamu di situ.
- Kak Katie sediakan makanan. - Okey.
Tempat ini rasa pelik.
Saya cuma berehat sekejap sebelum saya temani ayah semula.
Okey.
Ya.
Kakak nak periksa mata. Kakak buat 16 taruhan.
Mungkin satu pun tak kena, tapi...
Manalah tahu.
Kamu okey?
Saya okey.
Okey.
Nah, ambillah.
Terima kasih.
Ya, sama-sama.
Hai, ayah.
Kebarangkalian Clippers sekarang +125,
Bills -200,
Titans -145,
Vikings -900,
Mets -115,
dan Eagles -220.
Jadi...
Dengan $20, kita boleh dapat lebih $724.
Hebat, bukan?
Ya.
Baguslah awak dah sampai. Masuklah.
Dia okey? Bagaimana ayah awak?
Dia masih bersama kita, masih bertahan.
Awak nak makanan? Ada sup.
Atau kopi?
Okey.
Cakaplah kalau awak nak. Saya masak banyak.
Kamu nak mandi sekarang? Ya, dengan Ducky? Siapa lagi?
Buih?
Baiknya ayah kamu.
Percikkan air untuk ibu, ya?
Hei.
Awak sibuk.
Tak ada apa-apa. Semuanya okey.
Saya cuma nak ucap hai kerana terlalu rindu.
Baiklah. Terima kasih.
Bertenang.
Perhatikan cara anda duduk.
Ingat. Kita hanya akan berjaya bermeditasi
jika kita duduk dan sedar yang kita sedang duduk.
Semua aspek lain...
Apa khabar, Rachel?
Saya okey.
Ayah awak bagaimana?
Dia masih bertahan.
Masih ada.
Baguslah.
Ya.
Awak tahu apa yang saya patut beritahu awak, bukan?
Tentang merokok di sini.
Anggaplah saya dah marah, okey?
Okey.
Terima kasih.
Berapa kali kamu buat begitu dalam sehari?
Cuma kalau sempat.
Selalunya saya tak sempat, tapi ia membantu.
- Kakak nak buat sekali? - Terima kasih.
Mungkin kakak mula buat selepas anak-anak dah pindah keluar.
Kakak sukar tulis benda ini.
Kakak patut tanya Rachel.
Patutkah?
Kamu sibuk tak?
Kakak nak karang notis obituarinya. Mungkin kamu boleh tolong.
- Saya tak pandai dengan benda begitu. - Kakak pun.
"Vincent bangga bekerja untuk Jabatan Pentadbiran Bandar Raya.
Selepas 32 tahun,
dia bersara sebagai penyelia kanan yang disayangi rakannya.
Vincent akan dikenang atas jasanya kepada keluarga dan rakan-rakannya,
kemesraannya, kepintarannya dan kesetiaannya kepada pasukan Jets."
Itu saja?
Setakat ini.
Kakak tahu bunyinya membosankan,
tapi kakak tak tahu ringkasnya hidupnya.
Ia nampak bagus setakat ini. Lagipun, entah siapa yang akan baca.
Kalau pembaca kenal, dia tentu baca.
Ia cuma makluman yang orang ini wujud, kalau orang berminat nak tahu.
Saya berani jamin
orang takkan perasan langsung notis itu.
Kahwini beberapa perempuan gila,
besarkan beberapa perempuan gila.
Terima kasih.
Okey, kakak serius, ya?
Vincent...
sayang pasukan Jets.
Dah tulis.
Dia suka lawak bodoh.
Dia suka filem lama,
dengar lagu.
Dia...
Kadangkala dia telefon saluran radio
dan kutuk mereka.
Kadangkala dia marah sampai menengking-nengking,
kemudian lupa puncanya.
Dia tak peduli tentang banyak perkara
yang remeh-temeh.
"Tak peduli tentang banyak perkara yang remeh..."
Itu memang benar.
Semuanya benar.
Betul. Ia lebih menarik daripada tulisan kakak.
Tapi ia juga senarai perkara.
Saya dah cuba.
Pada satu hari, selepas Mak Cik Sarah meninggal dunia,
dan Kak Katie dah ke kolej atau cuti baru berakhir,
tapi kakak tiada di sini dan,
Kak Rachel...
Kakak selalu keluar malam,
jadi macam biasa,
saya dan ayah tinggal berdua di rumah pada waktu malam.
Saya boleh buat kerja sekolah sendiri dan ayah masih bersedih,
tapi kadangkala kami tonton filem atau rancangan TV selepas makan malam.
Saya selalu teringat waktu ini.
Suasananya tenang.
Pada satu malam, dia marah sangat dengan rancangan yang kami tonton.
Saya tak lupa kisahnya selain satu watak yang nazak
dan dia cuba jelaskan kepada saya
yang kematian dalam filem itu
tak sama langsung dengan kematian sebenar
dan kematian dalam buku, filem dan semua gambaran kematian lain salah.
Cara mereka cuba gambarkan dengan visual dan kata-kata itu salah.
Itu penipuan besar. Seolah-olah benda yang kami tonton itu...
Oh, saya dah ingat balik.
"Kita hanya dapat merumuskan
dan menjelaskan kehidupan seseorang,
apa mereka buat, siapa mereka,
cara mereka menyayangi dan..."
- Kenapa? - Semua okey. Dia tidur.
Syif saya dah tamat.
Terkejutnya saya.
- Saya ingat sesuatu dah berlaku. - Kakak pun.
Gila betul.
Kita semua rasa berdebar-debar. Rasa macam tak patut pula.
Saya akan hantar dia keluar.
Tak, tunggu dulu.
Jangan biar kami tertunggu-tunggu. Tadi, kamu...
Apa ayah kata tentang kematian?
Betul juga.
Katanya, kematian hanya dapat digambarkan apabila si mati dah tiada.
Yang lain hanyalah khayalan.
Okey.
Kesimpulannya,
jangan tulis apa-apa.
Saya rasa ayah cuba kata yang
kita akan benar-benar kenal dia apabila dia dah tiada.
Tapi rasanya kakak kenal orang semasa mereka masih hidup.
Ya.
Lebih kuranglah. Diri mereka sekarang.
Saya...
Itu bukan urusan saya, tapi...
Saya terdengar pergaduhan kakak dengan Tracey, tapi remaja memang begitu.
Kakak tentu faham.
Saya rasa ayah sebenarnya maksudkan
seluruh hidup kita.
Semuanya sekali.
Fasa-fasa berbeza, diri kita yang berubah-ubah,
yalah, semuanya.
Ya.
Saya mudah terlupa dan rasa seolah-olah Tracey takkan berubah.
Taklah.
Dia tetap mengada-ngada apabila dah tua, tapi dalam cara yang berbeza.
Saya bergurau saja.
Ya, kakak tahu.
Kakak minta maaf kerana jarang bantu kamu di sini.
Ia pasti sukar.
Tak apa.
Saya pun suka.
Tapi terima kasih.
Kakak juga harap kamu tak pindah.
Kenapa?
Kerana kakak nak keluarga kita mendiaminya.
Kak Katie dan Kak Rachel nak masuk bersama saya?
Jom kita masuk.
- Ayah, kami datang. - Kami semua di sini.
Hai.
Hai, ayah, ini saya.
Bangun.
Ayah, apa?
Saya tak faham. Ayah nak saya alihkan ayah?
Tolong ulang.
Saya rasa ayah nak duduk.
Yakah?
Ayah?
- Awas! Lukisan itu! - Okey.
- Alamak. - Tunggu.
- Patutkah kita buat begini? - Perlahan-lahan.
Okey. Tolong hati-hati.
- Jaga kakinya. - Ikut saya.
- Jaga-jaga. - Ayah, kita dah sampai.
- Tegakkan dia. - Okey.
- Okey? - Memang kami buat.
Okey. Bagus.
- Rasanya dia nak duduk di kerusinya. - Duduk? Patutkah?
Bagaimana jika dia perlu dialihkan?
Ke mana?
- Okey. - Okey.
- Baiklah. - Okey.
- Di sini. - Ambil kerusi satu lagi.
- Ya? - Saya boleh buat.
Tolak monitor ke sini.
- Okey. - Okey, tunggu.
Saya akan angkat kaki ayah, okey?
- Kuncikannya. - Ya, kiri dan kanan.
Begitu.
- Satu, dua, tiga. - Angkat.
Okey.
Ya, saya akan pasang di belakang.
Selesai. Okey, nah.
Ya. Terima kasih.
Hati-hati.
- Dah pasang? - Dah.
- Ia dah dipasang. - Ya.
Oksigen penuh.
Okey.
Ya.
Hai!
- Apa kita nak buat? - Dia tak boleh makan.
Kita lepak saja. Mungkin tengok filem atau perlawanan.
Ayah...
Taruhan pada Titans rugi,
tapi kita masih boleh tonton perlawanan Bills.
Ayah nak tak?
- Pusing, Christina. - Ya.
- Okey. - Okey.
Hei.
Teruknya.
Ayah.
Anak-anak, tolong...
- Bunyi ini... - Tapi, ayah...
Tunggu dulu.
Ayah, jangan!
- Jangan. - Tidak. Ayah...
Biar ayah bangun.
Ini... Kudrat ayah
masih ada.
Janganlah terkejut sangat.
Ayah dah baring terlalu lama.
Terima kasih kerana mencuba, tapi...
jangan.
Rachel adik kamu.
Dia anak ayah.
Ayah tak anggap dia macam anak ayah.
Dia memang anak ayah.
Jika sifat Rachel dipengaruhi ayahnya, ayahnya tentu berbeza.
Ayah pula tentu macam datuk.
Datuk jantan tak guna.
Kamu pun tahu.
Kami ada pertalian darah, tapi,
dia tak bertanggungjawab.
Kamu tak tahu betapa
Rachel ambil berat tentang kamu,
betapa pentingnya kamu baginya.
Semasa kamu masuk kolej dan pindah keluar,
dia sangat sedih.
Sesedih waktu ibunya sakit dan meninggal dunia.
Ayah tertunggu-tunggu hari
kamu berdua sedar punca kamu kerap bergaduh.
Betapa samanya kamu berdua.
Ayah mahu kamu cuba apabila ayah tiada.
Ayah yakin kamu boleh berbaik-baik.
Kamu akan lebih rapat selepas ayah tiada, malah disebabkan pemergian ayah.
Ayah pasti.
Christina.
Christina...
Kamu tak dapat didikan terbaik.
Ayah dengar cerita kamu tentang waktu kita tonton filem itu.
Itu satu-satunya masa ayah tak jaga kamu sepenuhnya.
Orang lain pun sama.
Ayah rasa sangat bersalah.
Tapi kamu...
Sejak saat kamu boleh berjalan,
kamu nampak berdikari.
Kamu boleh ditinggalkan.
Semasa ibu kamu meninggal pun kamu nampak okey.
Ayah sepatutnya sedar itu mustahil
dan kamu juga rasa sedih,
tapi ayah terlalu sedih sampai ayah tak perasan.
Kemudian ayah jatuh cinta lagi dan...
Anak kamu pasti cukup serba-serbi.
Ayah lihat kamu dan cara kamu sayang anak kamu, David,
dan sesiapa lagi seperti ini, atau anak lain
dan ayah ucapkan terima kasih.
Terima kasih kerana jaga anak lebih baik daripada ayah,
dan lebih kuat berusaha.
Aduhai, ayah sayang benar kota ini.
Ayah kagum melihatnya.
Seperti lipas dan lalangnya,
kita tetap bertahan walau apa-apa saja yang berlaku.
Ayah pasti rindukan pengalaman
dan kenangan di setiap blok.
Tak lama lagi, ayah akan jadi kenangan juga.
Ada satu lagi cinta sejati selain ibu kamu.
Ia berlaku semasa ayah masih muda, semasa ayah jadi Pengawal Pantai.
Namanya Bliss.
Ya, ia pelik, tapi nama itu biasa di Ireland dan dia pun orang Ireland,
dari Queens.
Seperti kamu semua,
dan seperti ibu-ibu kamu,
dia boleh berdikari.
Bliss sangat luar biasa.
Tak pernah ayah jumpa orang
yang tertarik kepada banyak benda sepertinya,
malah sejak itu.
Baginya, kehidupan,
dunia, manusia, menarik.
Ayah terpukau apabila berada bersamanya.
Tak puas rasanya.
Ayah nak lihat dari sudut pandangannya.
Ayah cuba lihat macam dia.
Tapi ayah dihantar bertugas.
Apabila ayah berhenti jadi Pengawal Pantai,
dia dah tak hantar surat dan kami dah bawa haluan sendiri.
Malah, kami dah tak jumpa atau terserempak lagi.
Kecuali pada satu hari.
Kami berselisih semasa kami dengan rakan kami.
Ia sekejap sangat.
Tapi semasa ayah tarik lengannya dan kata, "Helo,"
dia tanya, "Awak ingat saya?"
Ayah jawab, "Mestilah.
Awak ubah hidup saya."
Dia tersenyum.
Tapi itulah penyesalan yang ayah masih rasa.
Menyesal kerana tak...
meluahkan perasaan dengan lebih baik.
Cerita ayah bukan ada pengajaran pun.
Ayah...
Pasti ada benda yang kita kesali sebelum kita mati.
Tapi ayah...
Ayah cuma nak kamu tahu tentang sejarah cinta ayah itu.
Ia telah mengubah ayah.
Ayah?
Ia membentuk
diri ayah.
Ayah.
- Ayah? - Ayah.
- Ayah? - Ayah?
- Siapa... - Ayah?
Ayah...
- Ayah. - Tidak.
- Ayah. - Ayah.
Ayah!
DENGAN PENUH SIMPATI
MAKLUMAT PENTING UNTUK SIJIL KEMATIAN
Ayah dah tiada.
Lima anak itik berenang-renang
Nun jauh terus menghilang
Ibu itik memanggil Kuek kuek kuek
Hanya empat anak itik yang pulang
Empat anak itik berenang-renang
Nun jauh terus menghilang
Ibu itik memanggil Kuek kuek kuek
Hanya tiga anak itik yang pulang
Tiga anak itik berenang-renang
Nun jauh terus menghilang
Ibu itik memanggil Kuek kuek kuek
Hanya dua anak itik yang pulang
Dua anak itik berenang-renang
Nun jauh terus menghilang
Ibu itik memanggil Kuek kuek kuek
Hanya satu anak itik yang pulang
Satu anak itik berenang-renang
Nun jauh terus menghilang
Ibu itik memanggil Kuek kuek kuek
Tiada satu pun anak itik yang pulang
Apa khabar, Rach?
Saya dah dengar berita.
Takziah.
Awak okey?
Ya.
Saya okey.
Terima kasih, Victor.
Ibu itik sedih berenang-renang
Nun jauh terus menghilang
Ayah itik memanggil Bip, bip, bip
Bip!
Dan semua anak itik yang gila itu pulang
Terjemahan sari kata oleh Noorsalwati